SYNEXวิ่งไม่หยุด!พุ่งต่อกว่า6% รับผลดี2แบรนด์ดังเปิดตัวสมาร์ทโฟนรุ่นใหม่ ลุ้นกำไร1H61แจ่ม
SYNEX วิ่งไม่หยุด! พุ่งต่อกว่า6% รับผลดี2แบรนด์ดังเปิดตัวสมาร์ทโฟนรุ่นใหม่ ลุ้นกำไร 1H61 แจ่ม ล่าสุด ณ เวลา 11.46 น. อยู่ที่ 13.20 บาท บวก 0.80 บาท หรือ 6.45% สูงสุดที่ 13.20 บาท ต่ำสุดที่ 12.20 บาท ด้วยมูลค่าซื้อขาย 30.80 ล้านบาท โบรกฯ แนะซื้อ ชูเป้าสูง 20 บาท
28 มี.ค. 2561

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 11.46 น. อยู่ที่ 13.20 บาท บวก 0.80 บาท หรือ 6.45% สูงสุดที่ 13.20 บาท ต่ำสุดที่ 12.20 บาท ด้วยมูลค่าซื้อขาย 33.47 ล้านบาท

ทั้งนี้ ราคาหุ้น SYNEX ปรับตัวขึ้น 4 วันติด นับตั้งแต่ราคาหุ้นอยู่ที่ระดับ 11.20 บาท เมื่อวันที่ 22 มี.ค.61
ด้าน บล.ฟินันเซีย ไซรัส ระบุในบทวิเคราะห์ แนะนำซื้อ SYNEX ให้ราคาเป้าหมาย 20 บาท โดยงานเปิดตัว Huawei P20 และ P20 Pro ได้รับความสนใจจากตลาดเป็นอย่างดี เช่นเดียวกับ Samsung S9 และ S9+ ส่งผลดีต่อแนวโน้มกำไรของ SYNEX ในครึ่งปีแรกปี 61 ที่คาดว่ายังโตสูงเมื่อเทียบจากปีก่อนอย่างต่อเนื่อง เพราะสมาร์ทโฟนทั้ง 2 แบรนด์ เป็นกลุ่มสินค้าที่มีน้ำหนักมากราว 30-40% ของรายได้รวม